cyanic-selkie/wikianc huggingface dataset:
मिशेल फूको
मिशेल फूको की राज्य की अवधारणा
फ़ूको बताते हैं कि आधुनिक समाज में लोगों को नियंत्रित या अनुशासित करने के लिए निगरानी की एक बहुस्तरीय व्यवस्था के अलावा दूसरों द्वारा किये गये निर्णयों को आत्मसात् करने तथा परीक्षा प्रणाली जैसे उपाय अपनाये जाते हैं। फ़ूको जोर देकर कहते हैं कि लोगों पर दृष्टि रखने मात्र से सत्ता का आधा काम पूरा हो जाता है। इसके लिए वे स्टेडियम की व्यवस्था का हवाला देते हैं जिसमें सीटों की व्यवस्था इस तरह की जाती है कि दर्शक किसी कार्यक्रम को आसानी से देख पायें पर साथ ही यह व्यवस्था सत्ता के नियंत्रकों को दर्शकों पर निगाह रखने की सहूलियत भी प्रदान करती है। यहाँ फ़ूको अनुशासन और नियंत्रण की सत्ता का मॉडल चिह्नित करने के लिए राजनीतिक चिंतक जेरेमी बैंथम द्वारा कल्पित जेल पनोप्टिकॉन का उल्लेख भी करते हैं। जिसकी मूल वास्तु-योजना कुछ ऐसी थी कि कोठरियों में बंद कैदी एक दूसरे के लिए तो अदृश्य रहें लेकिन जेल के केंद्रीय टॉवर की निगरानी से बाहर न हो पायें। कैदियों को कभी इस बात का पता नहीं चलता कि उन पर निगाह रखी जा रही है या नहीं पर उनके मस्तिष्क में यह बात बैठ जाती है कि कोई उन पर दृष्टि रखता है। फ़ूको पैनॉप्टिकन के सिद्धांत को एक ऐसे रूपक की तरह देखते हैं जो जेल की चौहद्दी के पार जाकर स्कूलों, कारखानों और अस्पतालों में अनुशासन का आम ढर्रा बन जाता है। हालाँकि बैंथम की यह प्रस्तावित जेल कभी मूर्त रूप नहीं ले पायी लेकिन एक सिद्धांत के रूप में वह आधुनिक समाज की लगभग हर गतिविधि पर काबिजज हो गयी है। आधुनिक समाज में अनुशासन कायम करने वाली व्यवस्थाओं के लिए वह एक ऐसा औजार सिद्ध हुई है जिसने प्राक-आधुनिक काल के राजाओं और हाकिमों को अपदस्थ कर उनकी जगह ख़ुद को स्थापित कर लिया है।
इस क्रम में फ़ूको यह भी दर्शाते हैं कि आधुनिक सत्ता या अनुशासन कायम करने वाली व्यवस्था केवल लोगों की गतिविधियों पर ही नज़र नहीं रखती बल्कि वह लोगों को उनकी अक्षमता दिखाकर भी नियंत्रित करती है। उनके अनुसार आधुनिक सत्ता समझ, प्रतिभा, सामान्य और असामान्य व्यवहार जैसी कोटियों का निर्माण करती है और जब कोई व्यक्ति इसके द्वारा स्थापित कसौटियों या मानकों पर ख़रा नहीं उतरता तो व्यवस्था ऐसे व्यक्ति को कमतर या असामान्य घोषित करने का मौका नहीं चूकती। इस संदर्भ में फ़ूको यह याद दिलाना नहीं भूलते कि आधुनिक समाज की इन अनुशासनकारी संस्थाओं का यह रवैया किसी तरह के प्रतिशोध से नहीं बल्कि सुधार से प्रेरित होता है। जिसका अंतिम लक्ष्य यह होता है कि व्यक्ति समाज की प्रदत्त कसौटियों या मानकों को स्वीकार कर ले। ध्यान दें कि समाज की मान्यताओं के द्वारा अनुशासन कायम करने का यह ढंग न्यायिक दण्ड की उस व्यवस्था से ख़ासा अलग है जिसमें किसी व्यक्ति को केवल इस आधार पर दण्डित किया जाता था कि उसका कृत्य कानून सम्मत है या नहीं। ऐसे किसी फ़ैसले में यह नहीं कहा जाता था कि व्यक्ति सामान्य है या असामान्य। लेकिन आधुनिक समाज शैक्षिक कार्यक्रमों, चिकित्सा के तौर-तरीकों तथा उद्योग व उत्पादों के मामलों में कुछ निश्चित मानक स्थापित करने पर ज़ोर देता है और इन मानकों का वर्चस्व इतना चौतरफ़ा होता है कि व्यक्ति का व्यवहार और व्यक्तित्व उन्हीं के हिसाब से ढलने लगता है। सामान्यतः राज्य को शासन, संगठन या राजनीतिक समुदाय के तौर पर देखा जाता है। माना जाता है कि इतिहास के हर दौर में इसके विविध रूप मौजूद रहे हैं। इसमें होने वाले बदलाव इतिहास के प्रमुख विषय रहे हैं। सिर्फ़ आदिम घुमंतू राजनीतिक समुदायों को राज्य का दर्ज़ा नहीं दिया जाता है। माना जाता है कि इन समुदायों में इस अवधारणा के साथ- साथ उससे जुड़ी सुनिश्चित व्यवस्था का अभाव होता है। असल में राज्य होने के लिए यह आवश्यक है कि समुदाय और भू-क्षेत्र के बीच तकरीबन स्थाई संबंध हो। इस सामान्य तरीके से उपयोग किये जाने पर यह शब्द इस विचार को अभिव्यक्त करता है कि राजनीतिक समुदाय की कुछ ऐसी निश्चित सार्वभौमिक विशेषताएँ होती हैं, जो समय और स्थान (या स्पेस) से परे होती हैं; अर्थात् ग्रीक पोलिस, मध्ययुगीन रेगनम और आधुनिक गणतंत्रों के बीच कुछ सामान्य विशेषता हैं। क्या इस गुण या विशेषता को ज़्यादा संकुचित रूप में परिभषित किया जा सकता है?
यह बात तो स्पष्ट है कि यदि राज्य की कोई परिभाषा इसे शाश्वत और अपरिवर्तनशील वस्तु या संगठन के रूप में पेश करती है, तो ऐसा करके वह इतिहास में बदलाव और विकास की प्रक्रिया की उपेक्षा करती है। इसलिए एक वैध परिभाषा को दूसरे पहलुओं और कार्यों पर ध्यान देना चाहिए। इतिहास यह दिखाता है कि एक सार्वभौमिक परिघटना के रूप में राज्य एक ऐसी गतिविधि या संगठन है, जो मनुष्य पर आवश्यकताओं के रूप में थोपी गयी है। इस तरह की गतिविधि के रूप में इसकी कुछ मुख्य विशेषताएँ इस प्रकार हैं : यह मनुष्यों और उनकी सम्पत्ति के बीच में एक निश्चित संबंध बनाता है; या दूसरे शब्दों में यह मनुष्यों के बीच एकता या समाज का निर्माण करता है। इसलिए राज्य का अस्तित्व विशिष्ट तौर पर एक बुनियादी चीज़ है। दूसरा, यह मनुष्यों के बीच व्यवस्था की शक्ति, या शासन के एक रूप या आदेश और आज्ञा पालन का एक संबंध स्वीकार करता है। तीसरा, राज्य को बनाने और कायम रखने वाली गतिविधि विशिष्ट होती है, जो हमेशा ख़ुद को उन लोगों के ख़िलाफ़ पेश करती है, जो इस समुदाय का भाग नहीं होते हैं।
बहरहाल, राज्य को एक ऐतिहासिक परिघटना के रूप में देखने के बावजूद इस बात से इनकार नहीं किया जा सकता है कि इस पर होने वाले लेखन में एक दार्शनिक पहलू हमेशा शामिल रहा है। इसके तहत प्रश्न उठता है कि राज्य जिस तरह की व्यवस्था या लोगों के बीच संबंध स्थापित करना चाहता है, उसका आदर्श रूप क्या है? क्या वह आदर्श रूप हासिल कर लिया गया है? क्या शासन का वर्तमान तरीका सही है? क्या समुदाय के बाहरी संबंधों को सही तरीके से संचालित किया जा रहा है? असल में, इस नज़रिये से विचार करने पर राज्य सिर्फ़ मनुष्यों पर थोपी गयी आवश्यकता के रूप में ही सामने नहीं आता है, बल्कि यह मनुष्यों के सामने ‘सही’ के चुनाव की समस्या के रूप में भी सामने आता है। राज्य में सिर्फ़ अराजकता की जगह एक व्यवस्था स्थापित करने का ही संघर्ष नहीं है। इसकी बजाय, यह एक ऐसी व्यवस्था स्थापित करने का भी संघर्ष है, जो सच्ची, प्रामाणिक और न्यायपूर्ण हो। इसलिए, प्लेटो, अरस्तू, हॉब्स, हीगेल आदि के लेखन को इस सवाल का दार्शनिक उत्तर खोजने की कोशिश के रूप में देखा जा सकता है कि राज्य कैसा होना चाहिए। इन विद्वानों ने राज्य और दूसरे तरह के मानव- संगठनों के बीच अंतर करने की कोशिश की है और इसके साथ ही इन्होंने अपने आदर्श राज्य की परिकल्पना और उसके पक्ष में तर्क भी प्रस्तुत किये हैं।
राज्य को एक आधुनिक परिघटना मानने का मतलब यह नहीं है कि इसे एक ऐतिहासिक सत्ता या दार्शनिक विचार के रूप में भी ख़ारिज कर दिया जाये। यह भी नहीं कहा जा सकता है कि आधुनिक राज्य की कोई भी विशेषता इतिहास के पहले के दौर में मौजूद नहीं थी। असल में, आधुनिक दौर के पहले के ‘राज्य’ और आधुनिक दौर के साथ सामने आये ‘राज्य’ की कई विशेषताएँ समान हैं। इसी तरह, यह नहीं कहा जा सकता कि एक दार्शनिक विचार के रूप में राज्य आधुनिक राज्य की ‘पूर्ण अवधारणा’ का प्रतिनिधित्व करता है। असल में दार्शनिक रूप से राज्य की अवधारणा अलग- अलग तरीकों से कल्पित और विवेचित की जाती रही है। मसलन, उदारतावादियों ने राज्यों को एक ‘तटस्थ’ संस्था के रूप में देखा, लेकिन राज्य की भूमिका के बारे में उदारतावाद के भीतर गम्भीर और विविध चर्चा होती रही है। मार्क्सवाद के भीतर भी राज्य के लेकर वाद-विवाद की समृद्घ परम्परा रही है। इसमें राज्य को पूँजीपति वर्गों का साधन मानने के साथ ही ‘राज्य की सापेक्षिक स्वायत्तता’ से जुड़ा वाद-विवाद भी शामिल रहा है। अराजकतावादियों ने राज्य को एक अप्राकृतिक सत्ता माने हुए इसे पूरी तरह ख़त्म करने की वकालत की है। मार्क्स-एंगेल्स के लेखन में भी एक ऐसी साम्यवादी स्थिति की कल्पना की गयी है, जिसमें राज्य पूरी तरह ख़त्म हो जायेगा। लेकिन अराजकतावादी ऐसी किसी स्थिति का इंतज़ार करने की बजाय राज्य को जल्द-से-जल्द ख़त्म करना चाहते हैं। इनका मानना है कि राज्य मनुष्य की स्वाभाविक प्रकृति के ख़िलाफ़ हिंसा पर आधारित है। दूसरी ओर, अनुदारतावादी राज्य की तरफ़दारी इसलिए करते हैं ताकि वह कई पीढ़ियों से संचित परम्पराओं और मूल्यों का संरक्षण कर पाये। नारीवादियों के भीतर की विभिन्न धाराओं में राज्य के बारे में अलग-अलग तरह से विचार किया गया है। उदाहरण के तौर पर, उदारतावादी-नारीवाद यह मानता है कि एक संस्था के रूप में राज्य पुरुष वर्चस्व की ओर झुका हुआ है, लेकिन कानून बनाकर राज्य की इस प्रवृत्ति में सुधार किया जा सकता है और इसका उपयोग पुरुष-महिला समानता स्थापित करने के लिए किया जा सकता है। दूसरी ओर, समाजवादी-नारीवाद राज्य के पूँजीवादी चरित्र को महिलाओं की समस्या का मुख्य कारण मानता है। इसकी मान्यता है कि पूँजीवादी राज्य ख़त्म करने से ही स्त्रियों की स्थिति में सुधार हो सकता है। तीसरा, रैडिकल नारीवादी विचार के मुताबिक राज्य पितृसत्ता पर आधारित परिवार और उसके द्वारा आगे बढ़ाये जाने वाले मूल्यों की हिफ़ाज़त का काम करता है। इसलिए पितृसत्ता को पूरी तरह ख़त्म करने के लिए आवश्यक है कि राज्य को भी ख़त्म किया जाए। स्पष्ट तौर पर, राज्य, इसकी प्रकृति और भूमिका के बारे में बहुत विविध और गहन वाद-विवाद है। हाल के दौर में युरोपीय यूनियन जैसी संरचनाओं के उभार के कारण यह तर्क दिया गया है कि राज्य धीरे-धीरे अप्रासंगिक हो रहा है। लेकिन यह तर्क बहुत मज़बूत नहीं है। यह सच है कि युरोपीय यूनियन में शामिल देशों ने एक मज़बूत क्षेत्रीय संगठन को बनाने के लिए अपनी सहमति दी है। फिर भी, वे एक राष्ट्र-राज्य के रूप में अपनी-अपनी पहचान ख़त्म नहीं करना चाहते हैं। दूसरे कई क्षेत्रीय संगठनों ने भी क्षेत्र के देशों के बीच सहयोग बढ़ाया है, लेकिन इस बात की कोई सम्भावना नज़र नहीं आती है कि वे राष्ट्र-राज्य का विकल्प साबित होंगे। समकालीन दुनिया में राज्य एक ऐसी हकीकत है, जिसके ख़त्म होने का कोई आसार नहीं है। वैचारिक रूप से इसका विरोध करने वाले कई विचारधाराओं के अनुयायी व्यावहारिक मौका मिलने पर भी राज्य की संस्था को ख़त्म कर पाने में नाकाम रहे हैं।
बाहरी कड़ियाँ
सामान्य जालस्थल:
जीवनी:
संदर्भ ग्रंथ:
विविध:
रमीन शमीम
रमीन शमीम (जन्म 19 जनवरी 1996) एक पाकिस्तानी क्रिकेटर हैं। अप्रैल 2019 में, उन्हें दक्षिण अफ्रीका के खिलाफ श्रृंखला के लिए पाकिस्तान की टीम में नामित किया गया था। उन्होंने 18 मई 2019 को दक्षिण अफ्रीका के खिलाफ पाकिस्तान के लिए महिला ट्वेंटी 20 अंतर्राष्ट्रीय (मटी20आई) में पदार्पण किया। नवंबर 2019 में, उन्हें मलेशिया में इंग्लैंड के खिलाफ श्रृंखला के लिए पाकिस्तान की टीम में नामित किया गया था। उन्होंने 9 दिसंबर 2019 को इंग्लैंड के खिलाफ पाकिस्तान के लिए अपना महिला एक दिवसीय अंतर्राष्ट्रीय (मवनडे) डेब्यू किया।
जून 2021 में, शमीम को वेस्ट इंडीज के खिलाफ अपने एक दिवसीय मैचों के लिए पाकिस्तान महिला ए टीम के कप्तान के रूप में नामित किया गया था। अक्टूबर 2021 में, उन्हें जिम्बाब्वे में 2021 महिला क्रिकेट विश्व कप क्वालीफायर टूर्नामेंट के लिए पाकिस्तान की टीम में नामित किया गया था।
साहित्य अकादमी पुरस्कार तमिल
साहित्य अकादमी पुरस्कार एक साहित्यिक सम्मान है जो कुल २४ भाषाओं में प्रदान किया जाता हैं और तमिल भाषा इन में से एक भाषा हैं।
साहित्य अकादमी पुरस्कार विजेता
तमिल में दिए गए साहित्य अकादमी पुरस्कारों की सूची
अनुवाद पुरस्कार विजेता
साहित्य अकादमी ने १९८९ से अनुवाद के लिए नया पुरस्कार शुरू किया। इस पुरस्कार के विजेता इस प्रकार हैँ:
बाल साहित्य पुरस्कार विजेता
साहित्य अकादमी ने २०१० से बाल साहित्य के लिए नया पुरस्कार शुरू किया। इस पुरस्कार के विजेता इस प्रकार हैँ:
युवा पुरस्कार विजेता
साहित्य अकादमी ने २०११ से युवा लेखकों के लिए नया पुरस्कार शुरू किया। इस पुरस्कार के विजेता इस प्रकार हैँ:
कर्रीकछार घरघोडा मण्डल
कर्रीकछार घरघोडा मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
अमरपुर गाँव, बीहपुर (भागलपुर)
अमरपुर बीहपुर, भागलपुर, बिहार स्थित एक गाँव है।
श्रीलंका क्रिकेट टीम का दक्षिण अफ्रीका दौरा 2002-03
टेस्ट सीरीज दक्षिण अफ्रीका ने 2-0 से जीती थी। दक्षिण अफ्रीका ने जोहान्सबर्ग और सेंचुरियन में खेले गए दोनों टेस्ट जीते। जैक्स कैलिस को 55.00 की औसत से 165 रन बनाने और 18.50 की औसत से 10 विकेट हासिल करने के लिए मैन ऑफ द सीरीज से नवाजा गया।
धरमपुर धनखोला, रामनगर तहसील
धरमपुर धनखोला, रामनगर तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
1920 लंदन
1920 लंदन भारतीय बॉलीवुड हॉरर फ़िल्म है, जिसका निर्देशन टीनू सुरेश देसाई ने व निर्माण विक्रम भट्ट ने किया है। इसमें शरमन जोशी और मीरा चोपड़ा मुख्या भूमिकाओं में हैं। फ़िल्म 6 मई 2016 को सिनेमाघरों में रिलीज़ हुई।
संगीत
फिल्म के लिए संगीत शारिब-तोशी और कौशिक-आकाश ने दिया है।
निसई जी सूखा
दमोह जिले की पथरिया रेलवे स्टेशन से ७.५ कि.मी. दूर ग्राम सूखा में आचार्य तारण तरण देव जी की विहार स्थली है।यहाँ कांच मंदिर व विशाल धर्मशाला परिसर है।यह पहले एक मुस्लिम की सम्पत्ति थी जिसे समाज ने क्रय किया।
मेला महोत्सव
यहाँ प्रति वर्ष देव उठनी ग्यारस पर मेला महोत्सव होता है।यहां निम्न परिवारों ने मेला भरवाया-
फर्डिनेंड मोनॉयर
फर्डिनेंड मोनॉयर (9 मई 1836 - 11 जुलाई 1912   ) एक फ्रांसीसी नेत्र रोग विशेषज्ञ थे, जिसे 1872 में डायोप्टर शुरू करने के लिए जाना जाता था ।
मोनोयर चार्ट दोनों सिरों पर ऊपर की ओर पढ़ना (अंतिम पंक्ति की उपेक्षा करना), "फर्डिनेंड मोनॉयर" का नाम देखा जा सकता है.
उन्होंने मोनोरर चार्ट का आविष्कार किया, जिसका प्रयोग दृश्य तीक्ष्णता का परीक्षण करने के लिए किया गया ।
उन्होंने चार्ट में अपना नाम डाला; चार्ट के प्रत्येक तरफ से नीचे से ऊपर से ऊपर खड़ी पढ़ने के लिए, कोई अपना नाम पढ़ सकता है।
जीवनी
मोनॉययर अपनी मां द्वारा अलसैटियन विरासत का था और उनके पिता एक फ्रांसीसी सैन्य डॉक्टर थे।
वह 1871 में स्ट्रासबर्ग विश्वविद्यालय में चिकित्सा के संकाय में मेडिकल भौतिकी के एक सहयोगी प्रोफेसर थे। बाद में, वह 1872 से 1877 तक नैन्सी यूनिवर्सिटी ऑफ मेडीसिन के फैक्टली मेडिकल विश्वविद्यालय के ऑप्थलमिक क्लिनिक के निदेशक थे। वह भी थे चिकित्सा संकाय में चिकित्सा भौतिकी के प्रोफेसर, 1877 से 1 9 0 9 तक ल्यों विश्वविद्यालय।
मृत्यु
मोनोयर का 76 साल की उम्र में मृत्यु हो गई। उसकी कब्र ल्यों में सीमेटीएरे डे ला गुलोटियर में स्थित है शनिवार 13 जुलाई 1 9 12 को, यूनिवर्सिटी ऑफ ल्यों में दोस्तों और मित्रों के फैकल्टी मेडिसिन का एक लंबा जुलूस प्रोफेसर मोनॉयर के साथ उनके अंतिम विश्राम स्थान पर था; प्रोफेसर हगुनेनक ने मॉययर के कैरियर के रूप में ल्यों विश्वविद्यालय के अध्यक्ष के रूप में पाया, एसोसिएट प्रोफेसर नोगियर ने दिवंगत मास्टर के छात्रों की ओर से और लुईस डोर ने ओप्थेलमॉजिकल सोसाइटी ऑफ लियोन की ओर से एक भाषण दिया।
11 नवंबर 1 9 12 सोसाइटे के सत्र के दौरान सोसाइटे नेशनलेल मेडेकिन डी लियोन के राष्ट्रपति द्वारा मोनॉयर के सम्मान में दिए गए भाषण को इस प्रकार से निष्कर्ष निकाला गया: "इस विद्वान की याद में, मेडिकल सोसाइटी का सम्मान और दुख के साथ झुकता है, वह खो गई है एक दोस्त भी था जो उसे सलाहकार भी था जो सोचने और प्रतिबिंबित करने के लिए जानता था। "
गुणन नियम
कैलकुलस में, गुणन नियम (product rule) दो या अधिक फलनों के गुणनफल का अवकलज निकालने का एक सूत्र है।
गुणन नियम को निम्नलिखित ढंग से अभिव्यक्त किया जा सकता है-
इसे ही लैब्नीज के निरूपण (Leibniz notation) के द्वारा निम्नलिखित ढंग से लिखा जाता है-
और, डिफरेंशियल्स के रूप में इसे निम्नलिखित प्रकार से लिखा जाता है_
उदाहरण १
माना निम्नलिखित फलन का अवकलज निकालना है-
गुणन नियम का उपयोग करते हुए इसका अवकलज निम्नलिखित है-
उदाहरण २
माना निम्नलिखित फलन का अवकलज निकालना है- इस फलन का अवकलज h' प्राप्त करने के लिये h को दो फलनों f(x) = x+1 तथा का गुणनफल के रूप में देखें। अब गुणन नियम का उपयोग करने पर-
यह अवकलज निम्नलिखित सरल रीति से भी निकाला जा सकता है। फलन h को एक बहुपद के रूप में सरल करके लिखने पर,
ध्यान दें कि दायां पक्ष तीन पदों का योग है जिसका अवकलज तीनों पदों के अवकलज के योग के बराबर होगा। अर्थात-
मुकेश चौधरी (राजनीतिज्ञ)
मुकेश चौधरी एक भारतीय राजनीतिज्ञ और उत्तर प्रदेश की 18वीं विधान सभा के सदस्य हैं, जो उत्तर प्रदेश के नकुर विधानसभा क्षेत्र का प्रतिनिधित्व करते हैं। वह भारतीय जनता पार्टी के सदस्य हैं।
प्रारंभिक जीवन और शिक्षा
मुकेश चौधरी का जन्म 15 मार्च 1967 को उत्तर प्रदेश के सहारनपुर में कृपाल सिंह के परिवार में हुआ था। मुकेश सहारनपुर में बड़े हुए और चौधरी चरण सिंह विश्वविद्यालय मेरठ से कृषि में स्नातक किया।
राजनीतिक कैरियर
2022 के उत्तर प्रदेश विधान सभा चुनाव में, चौधरी ने नकुर विधानसभा क्षेत्र से एक उम्मीदवार के रूप में भारतीय जनता पार्टी का प्रतिनिधित्व किया और समाजवादी पार्टी के धर्म सिंह सैनी को 155 मतों के अंतर से हराया।
अहमदनगर किला
अहमदनगर किला महाराष्ट्र के अहमदनगर के पास भिंगर नदी पर स्थित एक किला है, जिसका निर्माण १५ वीं और १६ वीं शताब्दी के दौरान, निजाम शाही वंश के पहले सुल्तान मलिक अहमद ने करवाया था। इसे ब्रिटिश राज के दौरान जेल के रूप में इस्तेमाल किया गया था। वर्तमान में, किला भारतीय सेना के बख्तरबंद कोर के प्रशासन के अधीन है।
इतिहास
किले का निर्माण निजाम शाही वंश के पहले सुल्तान मलिक अहमद ने करवाया था। फिर १५५९ से १५६२ तक हुसैन निजाम शाह के शासनकाल के दौरान कई निर्माणों से गुजरा है। छह साल बाद, उनकी मृत्यु हो गई और चांद बीबी, प्रसिद्ध रानियों में से एक, ने किले की रक्षा की। हालांकि, जब १६०० में अकबर ने किले पर हमला किया, तो इसे मुगलों द्वारा कब्जा कर लिया गया था।
किले पर दो मुख्य राजवंशों का शासन था, अर्थात् मराठा और सिंधिया। २० फरवरी १७०७ को ८८ वर्ष की आयु में अहमदनगर किले में औरंगज़ेब की मृत्यु हो गई। बाद में यह किला १७२४ में निज़ामों को, १७५९ में मराठों को और बाद में १७९० में सिंधिया को दे दिया गया। १८०३ में द्वितीय आंग्ल-मराठा युद्ध के दौरान, किला को मराठा सेनाओं से ब्रिटिश शासकों ने जीत लिया और ईस्ट इंडिया कंपनी ने किले पर कब्जा कर लिया।
प्रमुख विशेषताएं
किले में १८ मीटर ऊंची दीवारें हैं जो २२ गढ़ों द्वारा समर्थित हैं। इसकी परिधि लगभग 1.70 किलोमीटर है।
आधुनिक युग
अहमदनगुर किले का उपयोग ब्रिटिश राज ने एक जेल के रूप में किया था और यहीं पर जवाहरलाल नेहरू, अबुल कलाम आज़ाद, सरदार पटेल और भारतीय राष्ट्रीय कांग्रेस के नौ अन्य सदस्यों को लगभग तीन वर्षों तक हिरासत में रखा गया था। 'द डिस्कवरी ऑफ इंडिया' नाम की लोकप्रिय किताब को जवाहरलाल नेहरू ने अहमदनगर किले में अपने कारावास के दौरान लिखा था। उसी समय के दौरान, कांग्रेस नेता, मौलाना अबुल कलाम आज़ाद ने भी अपने प्रशंसित "ग़ुबार-ए-ख़ातिर" (उर्दू: اربار طاطر) को संकलित किया, जिसे उर्दू साहित्य में "उपनिवेशवादी निबंध" का सबसे अच्छा उदाहरण माना जाता है।
पोटो हो
पोटो हो या पोटो सरदार एक भारतीय स्वतंत्रता सेनानी थे जिन्होंने 1837 में हो आदिवासियों के साथ ब्रिटिश ईस्ट इंडिया कंपनी के विरुद्ध विद्रोह किया था। वे ब्रिटिश शासन के खिलाफ वर्तमान झारखण्ड के सेरेंगसिया घाटी युद्ध के नायक थे।
मिसोरी नदी
मिसोरी नदी, मिसिसिपी नदी की एक सहायक नदी है और संयुक्त राज्य अमेरिका की सबसे लंबी नदी भी। मिसोरी नदी मैडिसन, जैफ़रसन और गैलेटिन नदियों के संगम से बनती है और यह घाटी में दक्षिण और पूर्व की और बहती हुई सेंट लुइस के उत्तर में मिसिसिपी नदी में जा मिलती है। ४,०९० किमी लंबी ये नदी उत्तर अमेरिका के जल का १/६ वां भाग अपने साथ बहा ले जाती है। अपनी मूल प्राकृतिक स्थिति में ये उत्तर अमेरिका की सबसे लंबी नदी थी। नदी का लगभग ११६ किमी भाग चैनलिंग के कारण कट गया है और अब ये लंबाई में मिसिसिपी नदी के बराबर है।
बाहरी कड़ियाँ
I
पोटो हो
8 दिसंबर 1837 को पोटो हो, नारा हो, पांडुआ हो, बोड़ाय हो और बोड़ा हो सहित 25 साथियों को गिरफ्तार कर लिया गया था। 1 जनवरी 1838 को पोटो हो, नारा हो और बोड़ोय हो को जगन्नाथपुर में एक पेड़ पर फांसी दी गई। 2 जनवरी 1838 को बोड़ा हो और पांडुआ हो को सेरेंगसिया गांव में फांसी दी गई।
मलिक मोहम्मद जायसी
मलिक मुहम्मद जायसी (1492-1548) हिन्दी साहित्य के भक्ति काल की निर्गुण प्रेमाश्रयी धारा के कवि थे। वे अत्यंत उच्चकोटि के सरल और उदार सूफ़ी महात्मा थे। जायसी मलिक वंश के थे। मिस्र में सेनापति या प्रधानमंत्री को मलिक कहते थे। दिल्ली सल्तनत में खिलजी वंश राज्यकाल में अलाउद्दीन खिलजी ने अपने चाचा को मरवाने के लिए बहुत से मलिकों को नियुक्त किया था जिसके कारण यह नाम उस काल से काफी प्रचलित हो गया था। इरान में मलिक जमींदार को कहा जाता था व इनके पूर्वज वहां के निगलाम प्रान्त से आये थे और वहीं से उनके पूर्वजों की पदवी मलिक थी। मलिक मुहम्मद जायसी के वंशज अशरफी खानदान के चेले थे और मलिक कहलाते थे। फिरोज शाह तुगलक के अनुसार बारह हजार सेना के रिसालदार को मलिक कहा जाता था। जायसी ने शेख बुरहान और सैयद अशरफ का अपने गुरुओं के रूप में उल्लेख किया है।
जीवन
जायसी का जन्म सन 1492 ई़ के आसपास माना जाता है। वे उत्तर प्रदेश के जायस नामक स्थान के रहनेवाले थे। उनके नाम में जायसी शब्द का प्रयोग, उनके उपनाम की भांति, किया जाता है। यह भी इस बात को सूचित करता है कि वे जायस नगर के निवासी थे। इस संबंध में उनका स्वयं भी कहना है-
इससे यह पता चलता है कि उस नगर का प्राचीन नाम उदयान था, वहां वे एक पहुने जैसे दस दिनों के लिए आए थे, अर्थात उन्होंने अपना नश्वर जीवन प्रारंभ किया था अथवा जन्म लिया था और फिर वैराग्य हो जाने पर वहां उन्हें बहुत सुख मिला था। जायस नाम का एक नगर उत्तर प्रदेश के रायबरेली जिले में आज भी वर्तमान है, जिसका एक पुराना नाम उद्याननगर 'उद्यानगर या उज्जालिक नगर' बतलाया जाता है तथा उसके कंचाना खुर्द नामक मुहल्ले में मलिक मुहम्मद जायसी का जन्म-स्थान होना भी कहा जाता है। कुछ लोगों की धारणा कि जायसी की किसी उपलब्ध रचना के अंतर्गत उसकी निश्चित जन्म-तिथि अथवा जन्म-संवत का कोई स्पष्ट उल्लेख नहीं पाया जाता। एक स्थल पर वे कहते हैं,
जिसके आधार पर केवल इतना ही अनुमान किया जा सकता है कि उनका जन्म संभवतः ८०० हि० एवं ९०० हि० के मध्य, तदनुसार सन १३९७ ई० और १४९४ ई० के बीच किसी समय हुआ होगा तथा तीस वर्ष की अवस्था पा चुकने पर उन्होंने काव्य-रचना का प्रारंभ किया होगा। पद्मावत का रचनाकाल उन्होंने ९४७ हि० अर्थात १५४० ई० बतलाया है। पद्मावत के अंतिम अंश (६५३) के आधार पर यह भी कहा जा सकता है कि उसे लिखते समय तक वे वृद्ध हो चुके थे।
उनके पिता का नाम मलिक राजे अशरफ़ बताया जाता है और कहा जाता है कि वे मामूली ज़मींदार थे और खेती करते थे। स्वयं जायसी का भी खेती करके जीविका-निर्वाह करना प्रसिद्ध है। जायसी ने अपनी कुछ रचनाओं में अपनी गुरु-परंपरा का भी उल्लेख किया है। उनका कहना है, सैयद अशरफ़, जो एक प्रिय संत थे मेरे लिए उज्ज्वल पंथ के प्रदर्शक बने और उन्होंने प्रेम का दीपक जलाकर मेरा हृदय निर्मल कर दिया।। जायसी कुरुप व काने थे थे। एक मान्यता अनुसार वे जन्म से ऐसे ही थे किन्तु अधिकतर लोगों का मत है कि शीतला रोग के कारण उनका शरीर विकृत हो गया था। अपने काने होने का उल्लेख जायसी ने स्वयं ही इस प्रकार किया है - एक नयन कवि मुहम्मद गुनी। अब उनकी दाहिनी या बाईं कौन सी आंख फूटी थी, इस बारे में उन्हीं के इस दोहे को सन्दर्भ लिया जा सकता है:
मुहमद बाईं दिसि तजा, एक सरवन एक ऑंखि।
इसके अनुसार यह भी प्रतीति होती है कि उन्हें बाएँ कान से भी उन्हें कम सुनाई पड़ता था। जायस में एक कथा सुनने को मिलती है कि जायसी एक बार जब शेरशाह के दरबार में गए तो वह इन्हें देखकर हँस पड़ा। तब इन्होंने शांत भाव से पूछा - मोहिका हससि, कि कोहरहि? यानि तू मुझ पर हँसा या उस कुम्हार (ईश्वर) पर? तब शेरशाह ने लज्जित हो कर क्षमा माँगी। एक अन्य मान्यता अनुसार वे शेरशाह के दरबार में नहीं गए थे, बल्कि शेरशाह ही उनका नाम सुन कर उनके पास आया था।
स्थानीय मान्यतानुसार जायसी के पुत्र दुर्घटना में मकान के नीचे दब कर मारे गए जिसके फलस्वरूप जायसी संसार से विरक्त हो गए और कुछ दिनों में घर छोड़ कर यहां वहां फकीर की भांति घूमने लगे। अमेठी के राजा रामसिंह उन्हें बहुत मानते थे। अपने अंतिम दिनों में जायसी अमेठी से कुछ दूर एक घने जंगल में रहा करते थे। लोग बताते हैं कि अंतिम समय निकट आने पर उन्होंने अमेठी के राजा से कह दिया कि मैं किसी शिकारी के तीर से ही मरूँगा जिस पर राजा ने आसपास के जंगलों में शिकार की मनाही कर दी। जिस जंगल में जायसी रहते थे, उसमें एक शिकारी को एक बड़ा बाघ दिखाई पड़ा। उसने डर कर उस पर गोली चला दी। पास जा कर देखा तो बाघ के स्थान पर जायसी मरे पड़े थे। जायसी कभी कभी योगबल से इस प्रकार के रूप धारण कर लिया करते थे। काजी नसरुद्दीन हुसैन जायसी ने, जिन्हें अवध के नवाब शुजाउद्दौला से सनद मिली थी, मलिक मुहम्मद का मृत्युकाल रज्जब ९४९ हिजरी (सन् १५४२ ई.) बताया है। इसके अनुसार उनका देहावसान ४९ वर्ष से भी कम अवस्था में सिद्ध होता है किन्तु जायसी ने 'पद्मावत' के उपसंहार में वृद्धावस्था का जो वर्णन किया है वह स्वत: अनुभूत - प्रतीत होता है। जायसी की कब्र अमेठी के राजा के वर्तमान महल से लगभग तीन-चैथाई मील के लगभग है। यह वर्तमान किला जायसी के मरने के बहुत बाद बना है। अमेठी के राजाओं का पुराना किला जायसी की कब्र से डेढ़ कोस की दूरी पर था। अत: यह धारणा प्रचलित है कि अमेठी के राजा को जायसी की दुआ से पुत्र हुआ और उन्होंने अपने किले के समीप ही उनकी कब्र बनवाई, निराधार है। इस बात के भी प्रमाण मिलते हैं कि अमेठी नरेश इनके संरक्षक थे। एक अन्य मान्यता अनुसार उनका देहांत १५५८ में हुआ।
कृतियाँ
उनकी २१ रचनाओंlalaluk के उल्लेख मिलते हैं जिसमें पद्मावत, अखरावट, आख़िरी कलाम, कहरनामा, चित्ररेखा, कान्हावत आदि प्रमुख हैं। पर उनकी ख्याति का आधार पद्मावत ग्रंथ ही है। इसमें पद्मिनी की प्रेम-कथा का रोचक वर्णन हुआ है। रत्नसेन की पहली पत्नी नागमती के वियोग का अनूठा वर्णन है। इसकी भाषा अवधी है और इसकी रचना-शैली पर आदिकाल के जैन कवियों की दोहा चौपाई पद्धति का प्रभाव पड़ा है।
आचार्य रामचंद्र शुक्ल ने मध्यकालीन कवियों की गिनती में जायसी को एक प्रमुख कवि के रूप में स्थान दिया है। शिवकुमार मिश्र के अनुसार शुक्ल जी की दृष्टि जब जायसी की कवि प्रतिभा की ओर गई और उन्होंने जायसी ग्रंथावली का संपादन करते हुए उन्हें प्रथम श्रेणी के कवि के रूप में पहचाना, उसके पहले जायसी को इस रूप में नहीं देखा और सराहा गया था। इसके अनुसार यह स्वाभाविक ही लगता है कि जायसी की काव्य प्रतिभा इन्हें मध्यकाल के दिग्गज कवि गोस्वामी तुलसीदास के स्तर कि लगती है। इसी कारण से उन्हें तुलसी के समक्ष जायसी से बड़ा कवि नहीं दिखा। शुक्ल जी के अनुसार जायसी का क्षेत्र तुलसी की अपेक्षा परिमित है, पर प्रेमवेदना अत्यंत गूढ़ है।
सन्यासी (फ़िल्म)
सन्यासी 1975 में बनी हिन्दी भाषा की फिल्म है। यह सोहनलाल कंवर द्वारा निर्देशित और मनोज कुमार और हेमामालिनी अभिनीत है। फिल्म शंकर-जयकिशन द्वारा दिये गए संगीत के लिए प्रसिद्ध है। यह फिल्म साल की तीसरी सबसे ज्यादा कमाई करने वाली फिल्म थी।
संक्षेप
रेणुका देवी (सुलोचना लाटकर) विधवा हैं और राम (मनोज कुमार) नाम के एक बेटे की माँ हैं। उसके पति सभी गलत कार्यों में लिप्त रहे और मर गए। उसके ससुर नहीं चाहते कि राम अपने पिता की गलतियों को दोहराएं और उसे हिंदू धर्म के सभी सकारात्मक मूल्यों को सिखाते हैं। विशेष रूप से भगवद गीता की सामग्री। नतीजतन, राम सभी गलत कार्यों से परहेज करता है, ब्रह्मचर्य का जीवन जीने का फैसला करता है और किसी से भी शादी करने से इनकार करता है। जब उसके दादा की मृत्यु हो जाती है, तो रेणुका, राम से अपने दादा की अंतिम इच्छाओं को पूरा करने के लिए कहती है। जिनमें से एक है कि उसकी शादी हो जाये। वह उसका परिचय एक आकर्षक युवती आरती से भी कराती हैं।
लेकिन राम को यकीन है कि शादी उसके लिए नहीं बनी है। रेणुका तब बहुत खुश हो जाती हैं जब उसका भाई गोपीनाथ और उसका बेटा राकेश विदेश से लौट आते हैं। उनकी मदद से वह आरती (हेमामालिनी) के साथ राम का विवाह करने की उम्मीद करती है। तब मामला जटिल हो जाता है जब राकेश को आरती से प्यार हो जाता है। राम किसी काम से शहर छोड़ देता है। हालात रेणुका को राकेश को अपनी पूरी संपत्ति देने के लिए प्रेरित करते हैं और ईश्वर बाबा नाम के एक प्रसिद्ध संत के आशीर्वाद के साथ, राकेश अपना नाम भरत में बदल लेता है। इस समारोह के बाद, रेणुका के आस-पास के लोग अपना असली रंग दिखाना शुरू कर देते हैं। आरती से एक थप्पड़ के बाद, रेणुका को पता चलता है कि इस घर में उसकी जगह अब एक नीच नौकर से भी बदतर है।
संयुक्त राज्य के राष्ट्रपतियों की सूची
संयुक्त राज्य के संविधान के मुताबिक, राष्ट्रपति देश और सरकार दोनों का प्रमुख है। देश की कार्यकारिणी शाखा और संघीय सरकार के मुखिया के रूप में राष्ट्रपति पद प्रभाव और मान्यता द्वारा संयुक्त राज्य अमेरिका में सर्वोच्च राजनीतिक पद है। राष्ट्रपति संयुक्त राज्य अमेरिका के सशस्त्र बलों का प्रमुख भी है। अमेरिका का राष्ट्रपति परोक्ष रूप से एक निर्वाचक मंडल द्वारा चार साल के कार्यकाल के लिए चुना जाता है (या प्रतिनिधि सभा द्वारा अगर निर्वाचक मंडल किसी भी व्यक्ति को बहुमत नहीं देता है)। 1951 में संयुक्त राज्य अमेरिका के संविधान में बाईसवें (22) संशोधन के बाद से कोई भी व्यक्ति दो बार से अधिक राष्ट्रपति निर्वाचित नहीं किया जा सकता है और कोई भी जिसने दो वर्ष से अधिक राष्ट्रपति का कार्यभार सम्भाला है जब कोई और निर्वाचित हुआ था (हत्या, मृत्यु या पद त्याग के कारण), एक से अधिक बार चुने नहीं जा सकते हैं। अगर कोई अवलम्बी राष्ट्रपति कार्यालय के बीच में पद त्याग देता है या उन्हें हटा दिया जाता है या उनकी मृत्यु हो जा जाती है, इस परिस्थिति में उपराष्ट्रपति उनका पद सम्भाल लेता है। किसी व्यक्ति को राष्ट्रपति बनने के लिये 35 या उससे अधिक वर्ष का होना जरूरी है, न्यूनतम 14 वर्ष वो संयुक्त राज्य अमेरिका में रहे हों और वो "प्राकृतिक रूप से जन्मे" अमेरिका के नागरिक हो। आज तक 43 व्यक्ति राष्ट्रपति पद पर आसीन हुये हैं और 44 कार्यकाल हुये हैं, चूँकि ग्रोवर क्लीवलाण्ड गैरलगातार दो बार राष्ट्रपति बने थे। राष्ट्रपति के रूप में निर्वाचित व्यक्तियों में से चार लोगो की कार्यालय अवधि में मृत्यु हो गयी थी (विलियम हेनरी हैरिसन, ज़ेकरी टेलर, वारेन हार्डिंग, और फ्रेंकलिन रोज़वेल्ट), चार की हत्या कर दी गयी (अब्राहम लिंकन, जेम्स गार्फील्ड, विलियम मकिन्ली, और जाह्न केनेडी) और एक ने त्यागपत्र दे दिया (रिचर्ड निक्सन)।
जार्ज वाशिङ्गटन 1789 में निर्वाचन मण्डल के सर्वसम्मत मत के पश्चात सबसे पहले राष्ट्रपति बने थे। विलियम हेनरी हैरिसन 1841 में केवल 32 दिन इस पद पर रहे थे, जो किसी भी राष्ट्रपति का सबसे छोटा कार्यकाल है। फ्रेंकलिन रोज़वेल्ट बारह से अधिक वर्षो तक इस पद पर रहे जो सबसे बड़ा कार्यकाल है, पर जल्द ही उनकी अपने चौथे कार्यकाल में मृत्यु हो गयी; वो अकेले राष्ट्रपति है जो इस पद पर दो बार से ज़्यादा चुने गये हैं। जाह्न केनेडी अकेले राष्ट्रपति रहे हैं जिनका धर्म रोमन कैथोलिक था (दूसरे या तो प्रोटेस्टैंट थे या नास्तिक) और निवर्तमान राष्ट्रपति बराक ओबामा, अफ्रीकी मूल के पहले राष्ट्रपति थे, अमेरिका के वर्तमान राष्ट्रपति जोसेफ रॉबिनेट बिडेन हैं।
इस सूची में अमेरिका की मौजूदा सरकार के राष्ट्रपति के नाम है जो 1789 में अस्तित्व में आयी थी, हालांकि इससे पहले भी संयुक्त राज्य में सरकार रही है। इसके अलावा गृहयुद्ध के दौरान एक और राष्ट्रपति नामक पद था जो अपने अस्तित्व के दौरान केवल एक व्यक्ति के पास रहा।
भारतीय चित्रशालाएँ
मध्यकालीन मंदिरों में तो चित्रकला तथा मूर्तिकला के उत्कृष्ट उदाहरण मिलते हैं। इस काल में राजा महाराजा, बादशाहों, नवाबों के महलों में भी चित्रशालाएँ बनने लग गई थीं। आधुनिक अर्थों में भारत में सर्वप्रथम संग्रहालय तथा चित्रशाला एशियाटिक सोसाइटी ऑव बंगाल के प्रयास से 1814 में स्थापित हुई जिसे हम आज भारतीय संग्रहालय, कलकत्ता (इंडियन म्यूज़ियम, कलकत्ता) के नाम से जानते हैं और यह एशिया के सबसे समृद्ध संग्रहालयों में गिना जाता है।
मंदिरों की चित्रशालाएँ अधिकतर दक्षिणा भारत में हैं। इस प्रकर की चित्रशालाओं में तंजोर में राजराज संग्रहालय प्रसिद्ध है। अब उसे पुनर्गठित किया गया है। सरस्वती महल में चित्रशाला स्थापित है। सीतारंगम मंदिर, मीनाक्षीसुंदरेश्वरी का मंदिर तथा मदुराई का मंदिर भी उल्लेखनीय है। सीतारंगम मंदिर में मूर्तिकला के अद्भुत नमूने हैं मीनाक्षी में हाथीदाँत की कला अद्भुत है। वेंकटेश्वर विश्वविद्यालय, तिरुपत में भी कलात्मक कृतियों का अच्छा संग्रह हैं।
इस समय भारत में सैकड़ों संग्रहालय है और कइयों में चित्रों का भी अच्छा संग्रह हैं पर सुनियोजित चित्रशालाएँ बहुत नहीं हैं। अधिकतर संग्रहालयों में राजस्थानी, मुगल, पहाड़ी, दक्खिनी, नेपाल तथा तिब्बती शैली के चित्र हैं। कुछेक में आधुनिक यूरोपीय चित्र भी हैं पर ऐसी चित्रशालाएँ, जहाँ आदि से अंत तक चित्रकला का इतिहास तथा प्रगति समझने में मदद मिले, कतिपय ही हैं। बंबई के प्रिंस ऑव वेल्स संग्रहालय में पूर्वी तथा पश्चिमी सिद्धहस्त चित्रहारों की कृतियों के साथ साथ मध्यकालीन तथा आधुनिक चित्रकला के विभिन्न पक्षों के चित्र हैं तथा अजंता की बड़ी बड़ी अनुकृतियाँ भी हैं।
मैसूर की चित्रशाला में अधिकतर भारतीय आधुनिक शैली के चित्र है। ग्वालियर संग्रहालय में अजंता तथा बाघ के चित्रों की अनुकृतियों का अच्छा संग्रह है। इसी प्रकार हैदराबाद की चित्रशाला में भी अंजता तथा एलोरा की कलाकृतियों की सुंदर अनुकृतियाँ रखी गई हैं। इसमें यूरोपीय कला का भी सुंदर संग्रह है।
अभी हाल में मद्रास संग्रहालय में भी चित्रशाला संयोजित हुई है। यहाँ दक्षिण भारत की चित्रकला संग्रहीत है। वैसे यहां प्राचीन तथा मध्यकालीन चित्र भी हैं।
भारतीय संग्रहालय
कलकत्ते का भारतीय संग्रहालय (इंडियन म्यूज़ियम) अत्यंत प्रसिद्ध है। यह संग्रहालय एशियाटिक सोसाइटी के प्रयास से सन् 1814 में स्थापित हुआ था। 1839 में सरकार की ओर से इसे अनुदान मिलने लगा और इसका विस्तार हुआ। 1875 में भारतीय संग्रहालय का अपना भवन कलकत्ते में बना। 1883 में इसमें चित्रशाला की भी स्थापना की गई। 1904 में संग्रहालय का भवन और विस्तृत किया गया तथा चौरंगी रोड पर लार्ड कर्जन की सरकार की मदद से कलाकक्ष का निर्माण हुआ। कलाकक्ष दो चित्रशालाओं में बँटा हुआ है। एक में कलात्मक सामग्रियाँ हैं दूसरे में चित्र तथा मूर्तियाँ। मूर्तिकला की दृष्टि से यह संग्रहालय बहुत समृद्ध और दर्शनीय भी।
विक्टोरिया स्मारक
चित्रशाला की दृष्टि से कलकत्ते का विक्टोरिया मेमोरियल हाल बड़ा ही महत्वपूर्ण है। यह लार्ड कर्जन के प्रयास से 1906 में बना था। इसकी चित्रशाला में पाश्चात्य प्रसिद्ध कलाकारों के बहुत से महत्वपूर्ण चित्र हैं। चित्रशाला में ब्रिटिश काल के सम्राटों, शाही परिवारों तथा विक्टोरिया, प्रिंस ऑव वेल्स, लार्ड क्लाइव इत्यादि और राजा महराजा तथा अमीर उमरावों के चित्रों के अलावा 1857 के राजनीतिक उथल पुथल पर आधारित चित्र भी हैं। इसके अतिरिक्त इसमें वारेन हेस्टिंग्ज के काल के भी चित्र हैं।
कलकत्ता का एशियाटिक सोसाइटी का संग्रहालय
कलकत्ता के एशियाटिक सोसाइटी का संग्रहालय (1874) : पूर्वी देशों में सबसे पुराना और समृद्ध है। कलकत्ते का इंडियन म्यूज़ियम भी इसी की सामग्रियों से बना है। चित्रशाला भी अनुपम है। यूरोपीय कला के संग्रह की दृष्टि से यह भारत का सबसे महत्वपूर्ण संग्रहालय है। इसमें रूबेंस, गूडो, रेने, डोमेनिशीनो रेलाल्डस, गानालेट्टी, कैटले, शिनरे, पो, डेनियल, से इत्यादि कई प्रसिद्ध यूरोपीय कलाकारों के तैलचित्र हैं। इसमें राबर्ट होम द्वारा प्रस्तुत अनुकृतियाँ तथा रेखाचित्र भी हैं। इनके अतिरिक्त बहुत से अच्छे व्यक्तिचित्र भी हैं।
नेशनल गैलरी ऑव् माडर्न आर्ट
भारत की राजधानी दिल्ली में आधुनिक चिकित्सा की राष्ट्रीय चित्रशाला स्वतंत्रता के बाद 1954 में स्थापित हुई जिसमें एक ही स्थान पर सारे भारतवर्ष के प्रसिद्ध आधुनिक कलाकारों के चित्र तथा मूर्तिकला के नमूने रखे गए हैं। जयपुर हाउस के विशाल कक्ष में अत्याधुनिक ढंग से यह सुसज्जित की गई है। सन् 1857 से लेकर अब तक के कलाकारों की कृतियाँ हैं। कुछ कलाकृतियाँ 1774 ई. की भी हैं, जैसे दक्षिण भारत, गुजरात तथा नेपाल की धातु की मूर्तियाँ, हाथ से छापे गए कपड़े तथा कढ़ाई का काम; राजपूत, काँगड़ा तथा बंगाल शैली के चित्र। आधुनिक चित्रकार अमृत शेरगिल के चित्रों के लिये एक अलग कक्ष ही बना दिया गया हैं। रवींद्रनाथ ठाकुर के चित्र भी इसमें सरंक्षित हैं। समकालीन भारतीय चित्रकला क विस्तृत रूप यहाँ देखने को मिलाता है।
डोंगरा चित्रशाला
सन् 1954 में स्थापित। जम्मू में मध्यकालीन पहाड़ी चित्रकला, जैसे काँगड़ा, बसोहली, चंबल इत्यादि की कला का अद्भुत संग्रहालय है। इसके अतिरिक्त श्रीनगर में राजकीय संग्रहालय में भी चित्रों का अच्छा संग्रह है।
बड़ौदा संग्रहालय तथा चित्रशाला
बड़ौदा म्यूज़ियम ऐंड पिक्चर गैलरी (1894) : महाराज सयाजी राव तृतीय ने स्थापित की थी। महाराजा बड़े ही कलात्मक रुचि के व्यक्ति थे और कलात्मक सामग्री के संगह का उन्हें बड़ा शौक था। देश विदेश जब भी कभी घूमने निकलते, वहाँ से वे अपनी रुचि की कलात्मक सामग्रियों को जरूर लाते। उन्होंने संसार के बहुत से देशों का भ्रमण किया था और उन जगहों से सामग्रियाँ जुटाई थीं। इस संग्रहालय में अधिकतर उन्हीं के द्वारा संग्रहीत सामग्री है। यह चित्रशाला 1914 में बनकर तैयार हुई लेकिन इसका उद्घाटन 1921 में हो सका। बाद में यह और भी विकसित हुई। 1943 में चित्रशाला को आधुनिक ढंग से सुसज्जित किया गया। 1948 में बड़ौदा राज्य बंबई राज्य के अंतर्गत मिला लिया गया और तब से यह संग्रहालय बंबई के शिक्षाविभाग द्वारा संचालित होता रहा। अब यह गुजरात प्रदेश के अधीन है।
संग्रहालय के प्रथम निर्देशक श्री जे. एफ. ब्लेक थे। बाद में चित्रशाला को पुनर्गठित किया डॉ॰ ई. कोन वाइनर तथा डॉ॰ हरमन गुत्स ने।
इसमें भारत, चीन जापान, मिस्र, ईराक, फारस, ग्रीस, मरो तथा मध्यकालीन योरोप की कलाकृतियाँ संग्रहीत हैं। भवन के नीचे के चार कमरे "यूरोपीय कक्ष" कहे जाते हैं। इसमें ग्रीस तथा रोम की (सातवीं शताब्दी से लेकर बीसवीं शताब्दी तक) कलाकृतियाँ तथा यूरोपीय कलाकृतियाँ हैं। एक कमरा केवल लघुचित्रों (मिनिएचर्स), छापे के कामों तथा मुद्राओं के लिये है। छह कमरे एशिया की कला के लिये है। एक कमरे में केवल जापानी कलाकृतियाँ हैं। दूसरे में तिब्बत और नेपाल की कलाकृतियाँ। तीसरे में मिस्र और बैबिलोन की कला, चौथे में चीनी कला। पाँचवे में इस्लामी कला और छठे में फारस, ईराक, तुर्की, सीरिया, मिस्र तथा स्पेन की कलाकृतियाँ हैं। पाँच चित्रशालाएँ भारतीय संस्कृति तथा कला को प्रदर्शित करती हैं और एक में प्रागैतिहासिक काल सामग्रियाँ हैं। एक दूसरे कक्ष में मौर्य काल से लेकर 15वीं शताब्दी तक की कलात्मक सामग्री है। एक अन्य कक्ष बड़ौदा के इतिहास को प्रदर्शित करता है। इसी प्रकार औद्योगिक कला के लिये भी एक अलग कक्ष है जिसमें 12वीं शताब्दी के बाद की कला प्रदर्शित है। अंत में एक एक कक्ष बड़ौदा, गुजरात तथा महाराष्ट्र की कला के लिये रखा गया है।
15वीं शताब्दी से लेकर अट्ठारहवीं शताब्दी तक ती योरोपियन कला दो अलग कमरों में रखी गई हैं तथा 19वीं शताब्दी की कला के लिये अलग कमरा है। आधुनिक भारतीय चित्रकला के लिये भी दो कमरे हैं। एक कमरा ब्रूनर गैलरी और दूसरा रोरिक गैलरी के नाम पर भी है।
इस प्रकार बड़ौदा की यह चित्रशाला अत्यंत समृद्ध है और आधुनिक ढंग से सुसज्जित है। यह भारत की सबसे समृद्ध चित्रशाला कहीं जा सकती है, जो एशिया में अपने ढंग की अकेली है।
प्रिंस ऑव् वेल्स म्यूजियम, बंबई (1904)
यह संग्रहालय भी चित्रशाला की दृष्टि से बहुत ही महत्वपूर्ण है। यह सरकार के प्रयास से 1904 में स्थापित हुआ था। 1905 में इंग्लैंड के प्रिंस ऑव् वेल्स के भारत आगमन के सिलसिले में इसका नामकरण हुआ। इसी समय से राज्य सरकार तथा नगरपालिका की ओर से उसे आर्थिक सहायता भी मिलने लगी। बाद में सर करीम भाई इब्राहीम तथा सर कावस जी जहाँगीर ने भी इसको आर्थिक सहायता दी1 इसकी इमारत प्रसिद्ध भवननिमार्णकर्ता श्री जी. विटेट के निर्देशन से बनी थी।
इसकी चित्रशाला में भारत, योरोप, चीन, जापान तथा एशिया की कलाकृतियाँ संग्रहीत हैं। इसको समृद्ध बनाने में श्री रतन टाटा तथा दोराब टाटा का विशेष हाथ रहा है। 1915 में बंबई सरकार ने इसके लिये बहुत सी कलाकृतियाँ खरीदीं जिनमें मुगल चित्र मुख्य थे। रतन टाटा के संग्रह के यूरोपीय, भारतीय, चीनी तथा जापानी चित्र भी इसे प्राप्त हुए। 1921 में दोराब टाटा ने इसे अपने संग्रह के यूरोपीय चित्र, मूर्तियाँ तथा भारतीय चित्र प्रदान किए। 1925 में सर अकबर हैदरी ने अपने भारतीय चित्र प्रदान किए जिनमें अजंता की अनुकृतियाँ भी थीं। बाद में उनके संग्रह के दक्खिनी कलम के चित्र भी इस चित्रशाला को प्राप्त हुए। 1928 में बंबई राज्य ने भी अपनी सारी कलात्मक सामग्री इसे प्रदान कर दी।
मद्रास की राष्ट्रीय चित्रशाला (1951)
राजकीय संग्रहालय मद्रास के द्वारा ही विक्टोरिया टेक्निकल इंस्टिट्यूट के विक्टोरिया मेमोरियल भवन में स्थापित की गई है। इसका उद्घाटन पं॰ जवाहरलाल नेहरु ने 1951 में किया था। इसमें धातु, हाथीदाँत तथा लकड़ी की कला के साथ साथ वस्त्रकला के भी नमूने हैं1 चित्रशाला में मुगल, राजपूत, दक्खिनी, तंजोर तथा मैसूर शैलियों के चित्र हैं। इनके अतिरिक्त राजा रविवर्मा तथा 20वीं सदी के कतिपय प्रसिद्ध कलाकारों के चित्र हैं। चित्रशाला आधुनिक ढंग से सजाई गई है और प्रकाश की उत्तम व्यवस्था की गई है।
वाराणसी का भारत-कला-भवन (1920)
भारत के उन समृद्ध संग्रहालयों में से एक है जो केवल एक व्यक्ति के अथक परिश्रम, लगन तथा कलाप्रियता के कारण ही स्थापित हो सका और आज इस देश की अमूल्य कलानिधि बन गया है। इसके संस्थापक है काशी के पुराने रईस, साहित्यसेवी तथा कलाप्रेमी श्री राय कृष्णदास। अध्यक्ष थे गुरुदेव रवींद्रनाथ ठाकुर। पहले यह एक बहुत छोटे किराए के मकान में स्थापित हुआ था और बाद में काशी की साहित्यिक संस्था नागरीप्रारिणी सभा में इसे स्थान मिला जहाँ प्राय: 25 वर्षों तक इस संग्रहालय की चतुर्दिक समृद्धि होती रही। इसका विस्तार बहुत अधिक हो जाने पर 1950 में सभा ने इसे काशी हिंदू विश्वविद्यालय, वाराणसी को हस्तांतरित कर दिया।
कलाभवन को बाद में काशी हिंदू विश्वविद्यालय ने और भी समृद्ध कर दिया। इसके लिये अलग से 25 लाख रुपए की लागत से एक विशाल भवन निर्मित हुआ जिसका शिलान्यास पं॰ जवाहरलाल नेहरु ने किया था। इसे आधुनिक ढंग से सजाया गया है। इस संस्था को आरंभ से ही महात्मा गांधी, पं॰ जवाहरलाल नेहरु, डॉ॰ राजेंद्रप्रसाद तथा डॉ॰ भगवानदास ऐसे देशरत्नों का आशीर्वाद प्राप्त था और इसी बल पर यह संस्था आज इतनी प्रगति कर सकी है।
संग्राहालय में कुल 7 विभाग हैं :
इस संग्रहालय की चित्रशाला मध्यकालीन चित्रकला की दृष्टि से भारत में अग्रगण्य है। इसके अतिरिक्त यह भारतीय चित्रकला की सभी शैलियों से परिपूर्ण है, जैस, 11वीं 12वीं सदी की पालकालीन चित्रकला, मुगल चित्रकला, राजस्थानी चित्रकला, मालवा, मेवाड़, गुजरात, मारवाड़, किशनगढ़, बूँदी, नाथद्वारा, जयपुर एवं बुंदेलखंड की कला, पहाड़ी चित्रकला, दक्खिनी शैली, अपभ्रंश शैली, कंपनी शैली, आधुनिक बंगाल शैली, जामिनी राय की कला, निकोलस रोरिक की कला तथा आधुनिक शैली के भारतीय चित्र इत्यादि।
आंध्र प्रदेश
(2) सालारजंग संग्रहालय (1951) की भारतीय चित्रशाला में राग रागनियों के चित्र, काँगड़ा तथा राजपूत चित्र, दक्खिनी चित्र तथा आधनिक भारतीय चित्र हैं। यह भी भारत का अत्यंत समृद्ध संग्रहालय है।
इसके अतिरिक्त निम्नलिखित भारतीय चित्रशालाएँ हैं :
(3) मदनपल्ली की चित्रशाला (1934)
(4) राजामुंद्री की चित्रशाला (1928)
(5) तिरुपति की चित्रशाला (1950)
बिहार प्रदेश
1. दरभंगा में चंद्रधारी संग्रहालय (1956)
3. पटना में पटना संग्रहालय (1917)
गुजरात
1. श्री भवानी संग्रहालय, औंध (1938)- इसमें जयपुर, मुगल, राजपूत, काँगड़ा, हिमालय प्रदेश, गढ़वाल, पंजाब, बीजापुर, महाराष्ट्र, नेपाल, आधुनिक बंगाल, आधुनिक भारतीय, अजंता, सितन्नवासल तथा यूरोपीय शैली के चित्र हैं। 2. राजकोट का वाटसन संग्रहालय (1888) 3. साबरमती (अहमदाबाद) में गाँधी स्मारक संग्रहालय (1949) 4. सूरत में सरदार वल्लभभाई पटेल संग्रहालय (1890) 5. वल्लभ विद्यानगर का कलासंग्रहालय (1949) 6. हिमाचल प्रदेश में भूरिसिंह संग्रहालय (1908)
केरल
1. केरल की चित्रशाला (1938) 2. त्रिवेंद्रम में राजकीय चित्रशाला (1935)
मध्य प्रदेश
1. नागपुर का सेंट्रल संग्रहालय (1863)
2. इंदौर का सेंट्रल संग्रहालय (1928) 3. ग्वालियर का संग्रहालय (1922) 4. नवगंज में राजकीय संग्रहालय (1937) 5. राजपुर में महंत धासीदास संग्रहालय (1875)
तमिलनाडु
1. फोर्ट सेंट जार्ज संग्रहालय (1948) 2. राष्ट्रीय चित्रशाला (1861) 3. पुदुक्कोटै का राजकीय संग्रहालय (1910) 4. तंजोर की चित्रशाला (1153) 5. मैसूर में बँगलोर संग्रहालय (1866) 6. बीजापुर संग्रहालय (1912) 7. चित्रदुर्ग का संग्रहालय (1951) 8. मँगलोर की चित्रशाला (1957)
राजस्थान
1. अजमेर का राजपूताना संग्रहालय (1908) 2. अलवर का राजकीय संग्रहालय (1940) 3. भरतपुर का राजकीय संग्रहालय (1944) 4. बीकानेर का गंगा संग्रहालय (1937) 5. बूँदी का संग्रहालय (1942) 6. जयपुर का संग्रहालय (1876) 7. कोटा का संग्रहालय (1944)
उत्तर प्रदेश
1. इलाहाबाद का संग्रहालय (1931) 2. कालपी का हिंदीभवन संग्रहालय (1950) 3. लखनऊ का राजकीय संग्रहालय (1863) 4. वाराणसी का भारत-कला-भवन (1920)
महाराष्ट्र
1. प्रिंस आव वेल्स संग्रहालय, बंबई (1855)। 2. राजवादे संग्रहालय, धूलिया (1932)। 3. कोल्हापुर संग्रहालय, कोल्हापुर (1946)। 4. जामनगर संग्रहालय, जामनगर (1946)
डोड्डा वीरा राजेंद्र
प्रारंभिक जीवन और निर्वासन
डोड्डा वीरा राजेंद्र के बचपन के बारे में ज्यादा जानकारी नहीं है। १७८० में, जब डोड्डा वीरा राजेंद्र अभी भी युवा थे, उनके पिता और कुर्ग साम्राज्य के शासक लिंग राजा की मृत्यु हो गई। मैसूर के राजा हैदर अली ने इसे एक अवसर के रूप में देखा और कूर्ग साम्राज्य पर कब्जा कर लिया, जब तक कि उन्होंने कहा, "राजकुमार (डोड्डा वीरा राजेंद्र और उनके भाई) उम्र के होंगे"। सितंबर १७८२ में, राजकुमारों को गरुरु भेज दिया गया। अपने राजकुमारों के निर्वासन से क्रोधित होकर, कूर्गों ने विद्रोह कर दिया और स्वतंत्रता की घोषणा की। इसके तुरंत बाद दिसंबर १७८२ में, हैदर अली की पीठ में कैंसर के विकास के कारण मृत्यु हो गई और उसका बेटा टीपू राजा बन गया। टीपू ने कूर्ग शाही परिवार को पेरियापटना भेजा और कूर्ग और अन्य क्षेत्रों पर कब्जा करने के लिए आगे बढ़ा। दिसंबर १७८८ में, डोड्डा वीरा राजेंद्र पेरियापटना से भाग निकले और १७९० तक कूर्ग के लोगों को उनकी स्वतंत्रता के लिए लड़ने के लिए लामबंद किया।
मैसूर साम्राज्य के खिलाफ लड़ाई
डोड्डा वीरा राजेंद्र ने मैसूर की कब्जे वाली सेना को बिसली घाट से मनंतोडी तक हटा दिया और मैसूर साम्राज्य के क्षेत्रों में लूटपाट अभियान का नेतृत्व किया। प्रतिशोध में, टीपू सुल्तान ने अपने जनरलों गोलम अली और बुरान-उद-दीन के नेतृत्व में उसके खिलाफ दो सेनाए भेजी, लेकिन डोड्डा वीरा राजेंद्र ने दोनों हरा दिया। जून १७८९ में, उसने कुशालनगर के किले को और फिर अगस्त में बेप्पुनाद के किले को नष्ट कर दिया। इसके बाद उन्होंने भागमंडल के किले पर कब्जा किया। इसके बाद, उन्होंने अमारा सुल्या को पकड़ लिया।
डोड्डा वीरा राजेंद्र की सफलताओं को देखते हुए, ब्रिटिश ईस्ट इंडिया कंपनी की सरकार ने उन्हें अक्टूबर १७९० में टीपू सुल्तान के खिलाफ एक गठबंधन की पेशकश की। मैसूर साम्राज्य में एक शक्तिशाली प्रतिद्वंद्वी का सामना करते हुए, डोड्डा वीरा राजेंद्र ने अंग्रेजों का प्रस्ताव स्वीकार कर लिया।
चिंतित होकर टीपू ने जनरल खादर खान के नेतृत्व में एक और सेना भेजी, जिसे भी डोड्डा वीरा राजेंद्र ने हरा दिया। इसके बाद, मर्कारा भी डोड्डा वीरा राजेंद्र के कब्ज़े में आ गया।
डोड्डा वीरा राजेंद्र ने ब्रिटिश बॉम्बे आर्मी को टीपू सुल्तान की राजधानी श्रीरंगपटना के रास्ते में कूर्ग से गुजरने की अनुमति दी। उन्होंने ४ मई १७९९ को टीपू सुल्तान की मृत्यु तक, अंग्रेजों के खिलाफ उनकी लड़ाई में सहायता की।
काम
डोड्डा वीरा राजेंद्र ने एक साहित्यिक कृति 'राजेंद्रनाम' का संकलन किया, जो १६३३ से १८०७ तक कूर्ग शासकों के इतिहास को दर्ज करता है।
दक्षिण अफ्रीका क्रिकेट टीम का श्रीलंका दौरा 2004
श्रीलंका ने टेस्ट सीरीज 1-0 से जीती जिसमें एक मैच ड्रॉ रहा:
नौ बहार (1952 फ़िल्म)
नौ बहार 1952 में बनी हिन्दी भाषा की फिल्म है।
अहूती गाँव, बीहपुर (भागलपुर)
अहूती बीहपुर, भागलपुर, बिहार स्थित एक गाँव है।
बिक्रमगंज
बिक्रमगंज (Bikramganj) भारत के बिहार राज्य के रोहतास ज़िले में स्थित एक नगर है। यह इसी नाम के सामुदायिक विकास खंड का मुख्यालय भी है।
आवागमन
राष्ट्रीय राजमार्ग 120 यहाँ से गुज़रता है और इसे सड़क द्वारा कई स्थानों से जोड़ता है।
भक्ति काल
हिन्दी साहित्य के इतिहास में भक्ति काल महत्वपूर्ण स्थान रखता है। आदिकाल के बाद आये इस युग को 'पूर्व मध्यकाल' भी कहा जाता है। इसकी समयावधि 1375ई० से 1700ई० तक की मानी जाती है। यह हिंदी साहित्य का श्रेष्ठ युग है जिसको जॉर्ज ग्रियर्सन ने स्वर्णकाल, श्यामसुन्दर दास ने स्वर्णयुग, आचार्य राम चंद्र शुक्ल ने भक्ति काल एवं हजारी प्रसाद द्विवेदी ने लोक जागरण कहा। सम्पूर्ण साहित्य के श्रेष्ठ कवि और उत्तम रचनाएं इसी में प्राप्त होती हैं। दक्षिण में आलवार बंधु नाम से कई प्रख्यात भक्त हुए हैं। इनमें से कई तथाकथित नीची जातियों के भी थे। वे बहुत पढे-लिखे नहीं थे, परंतु अनुभवी थे। आलवारों के पश्चात दक्षिण में आचार्यों की एक परंपरा चली जिसमें रामानुजाचार्य प्रमुख थे। रामानुजाचार्य की परंपरा में रामानंद हुए। उनका व्यक्तित्व असाधारण था। वे उस समय के सबसे बड़े आचार्य थे। उन्होंने भक्ति के क्षेत्र में ऊंच-नीच का भेद तोड़ दिया। सभी जातियों के अधिकारी व्यक्तियों को आपने शिष्य बनाया। उस समय का सूत्र हो गयाः
महाप्रभु वल्लभाचार्य ने पुष्टि-मार्ग की स्थापना की और विष्णु के कृष्णावतार की उपासना करने का प्रचार किया। उनके द्वारा जिस लीला-गान का उपदेश हुआ उसने देशभर को प्रभावित किया। अष्टछाप के सुप्रसिध्द कवियों ने उनके उपदेशों को मधुर कविता में प्रतिबिंबित किया।
इसके उपरांत माध्व तथा निंबार्क संप्रदायों का भी जन-समाज पर प्रभाव पड़ा है। साधना-क्षेत्र में दो अन्य संप्रदाय भी उस समय विद्यमान थे। नाथों के योग-मार्ग से प्रभावित संत संप्रदाय चला जिसमें प्रमुख व्यक्तित्व संत कबीरदास का है। मुसलमान कवियों का सूफीवाद हिंदुओं के विशिष्टाद्वैतवाद से बहुत भिन्न नहीं है। कुछ भावुक मुसलमान कवियों द्वारा सूफीवाद से रंगी हुई उत्तम रचनाएं लिखी गईं।
संक्षेप में भक्ति-युग की
परिचय
13वीं सदी तक धर्म के क्षेत्र में बड़ी अस्तव्यस्तता आ गई। जनता में सिद्धों और योगियों आदि द्वारा प्रचलित अंधविश्वास फैल रहे थे, संपन्न वर्ग में भी रूढ़ियों और आडंबर की प्रधानता हो चली थी। मायावाद के प्रभाव से लोकविमुखता और निष्क्रियता के भाव समाज में पनपने लगे थे। ऐसे समय में भक्ति आंदोलन के रूप में ऐसा भारतव्यापी विशाल सांस्कृतिक आंदोलन उठा जिसने समाज में उत्कर्षविधायक सामाजिक और वैयक्तिक मूल्यों की प्रतिष्ठा की।
भक्ति आंदोलन का आरंभ दक्षिण के आलवार संतों द्वारा 10वीं सदी के लगभग हुआ। वहाँ शंकराचार्य के अद्वैतमत और मायावाद के विरोध में चार वैष्णव संप्रदाय खड़े हुए। इन चारों संप्रदायों ने उत्तर भारत में विष्णु के अवतारों का प्रचार-प्रसार किया। इनमें से एक के प्रवर्तक रामानुजाचार्य थे, जिनकी शिष्यपरंपरा में आनेवाले रामानंद ने (पंद्रहवीं सदी) उत्तर भारत में रामभक्ति का प्रचार किया। रामानंद के राम ब्रह्म के स्थानापन्न थे जो राक्षसों का विनाश और अपनी लीला का विस्तार करने के लिए संसार में अवतीर्ण होते हैं। भक्ति के क्षेत्र में रामानंद ने ऊँचनीच का भेदभाव मिटाने पर विशेष बल दिया। राम के सगुण और निर्गुण दो रूपों को माननेवाले दो भक्तों - कबीर और तुलसी को इन्होंने प्रभावित किया। विष्णुस्वामी के शुद्धाद्वैत मत का आधार लेकर इसी समय बल्लभाचार्य ने अपना पुष्टिमार्ग चलाया। बारहवीं से सोलहवीं सदी तक पूरे देश में पुराणसम्मत कृष्णचरित्‌ के आधार पर कई संप्रदाय प्रतिष्ठित हुए, जिनमें सबसे ज्यादा प्रभावशाली वल्लभ का पुष्टिमार्ग था। उन्होंने शांकर मत के विरुद्ध ब्रह्म के सगुण रूप को ही वास्तविक कहा। उनके मत से यह संसार मिथ्या या माया का प्रसार नहीं है बल्कि ब्रह्म का ही प्रसार है, अत: सत्य है। उन्होंने कृष्ण को ब्रह्म का अवतार माना और उसकी प्राप्ति के लिए भक्त का पूर्ण आत्मसमर्पण आवश्यक बतलाया। भगवान्‌ के अनुग्रह या पुष्टि के द्वारा ही भक्ति सुलभ हो सकती है। इस संप्रदाय में उपासना के लिए गोपीजनवल्लभ, लीलापुरुषोत्तम कृष्ण का मधुर रूप स्वीकृत हुआ। इस प्रकार उत्तर भारत में विष्णु के राम और कृष्ण अवतारों की प्रतिष्ठा हुई।
फ़ॉर्मूला वन
फ़ॉर्मूला वन (Formula One), जिसे फ़ॉर्मूला 1 (Formula 1) या F1 के रूप में भी जाना जाता है और जिसे आज के दौर में आधिकारिक तौर पर FIA फ़ॉर्मूला वन वर्ल्ड चैम्पियनशिप के रूप में संदर्भित किया जाता है, फेडरेशन इंटरनैशनल डी ल'ऑटोमोबाइल (FIA) द्वारा स्वीकृत ऑटो रेसिंग का उच्चतम वर्ग है। इस नाम में निहित "फ़ॉर्मूला" शब्द नियमों के एक सेट को संदर्भित करता है जिसका सभी प्रतिभागियों के कारों को पालन करना चाहिए. F1 सत्र में दौड़ की एक श्रृंखला होती है जिसे ग्रैंड्स प्रिक्स के रूप में जाना जाता है और प्रयोजन-निर्मित परिक्रमा स्थलों और कुछ हद तक, पूर्व सार्वजानिक सड़कों और शहर की बंद सड़कों में आयोजित होता है। दो वार्षिक वर्ल्ड चैम्पियनशिप्स का निर्धारण करने के लिए प्रत्येक दौड़ के परिणामों को संयुक्त किया जाता है, जिसमें से एक चैम्पियनशिप ड्राइवरों के लिए और एक निर्माताओं के लिए होता है जिसके साथ में दौड़ ड्राइवर, निर्माता दल, ट्रैक अधिकारी, आयोजक और वे परिक्रमा स्थल भी शामिल होते हैं जो वैध सुपर लाइसेंसों के आयोजकों के रूप में होने के लिए आवश्यक है जो FIA द्वारा जारी किया जाने वाला उच्चतम वर्ग रेसिंग लाइसेंस है।
भक्ति काल
परिचय
ज्ञानश्रयी शाखा के प्रमुख कवि कबीर पर तात्कालिक विभिन्न धार्मिक प्रवृत्तियों और दार्शनिक मतों का सम्मिलित प्रभाव है। उनकी रचनाओं में धर्मसुधारक और समाजसुधारक का रूप विशेष प्रखर है। उन्होंने आचरण की शुद्धता पर बल दिया। बाह्याडंबर, रूढ़ियों और अंधविश्वासों पर उन्होंने तीव्र कशाघात किया। मनुष्य की क्षमता का उद्घोष कर उन्होंने निम्नश्रेणी की जनता में आत्मगौरव का भाव जगाया। इस शाखा के अन्य कवि रैदास, दादू हैं।